1999. szeptember - október 


Képriport a Falunap és az Köszönjük azt a 
elszármazottak találkozójáról — szép napot: 
1999. 
augusztus 21-ét! 


Kedves Öcsödi Lakosok! 

Nem tudom mennyire volt ha- 
tással Önökre ez a találkozó, de 
bízom benne, hogy aki ott volt az 
érzett is valamit! Az öröm és szo- 
morúság kettős érzései kevered- 
tek bennem egész nap. 

Már egy évvel ezelőtt is izga- 
lommal vártam a találkozót, ak- 
kor legjobban a templomi együtt- 
lét szorongatta a szívemet - cso- 
dálatos érzés volt újra az öcsödi 

NESZ EYTÉTT Big, 


TEONBÉ ete VERNES AS T templomban imádkozni azokkal, 
1999. augusztus 21. Az "Öcsödi" tánccsoport akikkel sokszor tehettem ezt a 
További felvételeket a 6. és a 7. oldalon láthatnak gyermekéveim idején. - Ma már 

leg ) de nem volt reám olyan ha- 
tással az- az ott lét idegennek 
érzem magam ebben a templom- 
ban. Nincs az, az illat - nem úgy 
rezeg a levegő, mint amikor 
Irlanda nagytiszteletű úr és P. 
Nagy Elek tiszteletes úr beszélt 
hozzánk. Ezt csak az tudja, aki 
elszármazott Öcsödről. Ezért 
szorul össze a szívünk és ezért 
vagyunk mi ott 1 évben egyszer 
könnyes szemmel. Ez olyan ér- 
zés, mint amikor egy régi szere- 
lemmel találkozhatunk. 


KözkívÁNATRA ÚjRA Ocsödön 


Balázs Pali! 


FERGETEGES Noszralgia koncERTTELl VÁR 
mindeENnkir 1999. vovEmbER 19-Én 19 óRaAkoR 
A Művelődési Házban! 


Jegyek elővéreElbEN A köNyvTÁRDAN 
vovEmbER 8-ról kapharók. 


E 100 penc felkőrlen szóígakozás! § 

Tolnai Gábor ünnepi beszéde . 
ÖCSÖD KÖZSÉG ÚJRATELEPÍTÉSÉNEK 285. ÉVFORDULÓJÁRA 


1999 augusztus 21-én a ligetben elhangzott, Tolnay Gábor köszön- 
tő beszédét teljes terjedelemben közétesszük, hátha valaki nem 
hallotta, vagy szívesen olvasná újra és mert úgy gondoljuk, hogy 
mindannyiunk számára hasznos tudnivalókat tartalmaz. 


Öcsöd község szülöttei! 
Hölgyeim és Uraim! 
Kedves Vendégeink! 

" Másnak térkép e tájék." - 
mondja Radnóti Miklós - 
: "Nekem  szülőhazám 
- felel is rá nyomban. 

Így vagyunk ezzel mindannyi- 
an. De ismerjük-e mi ezt a szü- 
lőhazát ? Elmondjuk-e gyerme- 
keinknek, az idegeneknek, hogy 
ez itt, ezen a földön élő emberek 
milyenek voltak, hogyan éltek 
századokkal ezelőtt ? És vajon el 
tudjuk-e mondani? Ismerjük-e 
életüket? 

Azt még igen, hogy 1945 óta 

. mi történt községünkben. Még 

talán azt is, hogy ebben a század- 
ban hogyan éltek az öcsödiek? De 
a múltszázad már eléggé a köd- 
be vész az emberek tudatában. 
Hogy a 15. a 18. századról ne 
beszéljek. Az 1800-as évekből 
talán még azt tudják, hogy 1848- 
ban Vitályos Márton volt a jegy- 
ző, Kuthy Ádám a lelkész, de 
hogy Oláh Antal vagy Páczai Mi- 
hály ki volt - pedig utca is van 
róluk elnevezve - azt már nem 
igen tudják gyermekeink. 

Egyértelmű, hogy ebben mi is 
nagyon hibásak vagyunk, hiszen 
minden ember alapvető igénye, 
hogy megismerkedjen szülőföld- 
je, szűkebb környezete igaz tör- 
ténelmével. És mi erre nem 
mindig teremtettünk lehetősé- 
get. Tíz évvel ezelőtt már idéz- 
tem Kelemen Lajos erdélyi tör- 
ténész mondását, hogy " Az ök- 
röt nem érdekli, hogy az istálló, 
melyben tartják, azelőtt kastély, 
kápolna vagy rablótanya volt-e. 
Ezrével akadnak emberek is, akik 
évtizedekig élnek egy városban 
vagy faluban anélkül, hogy annak 


Ft 


történetéről, vagy azokról az 
okokról gondolkoznának, ame- 
lyek a várost vagy falut létrehoz- 
ták, megnövelték, hátramarasz- 
tották vagy éppen tönkretették. 
Mihelyt aztán valaki azzal is tö- 
rődik, hogy a létező dolgok ho- 
gyan lehettek azzá amik: a tör- 
ténelemkutatás mezejére lépett. 
: Teljesen igaza van Kelemen La- 
josnak, hiszen a hazaszeretet fo- 
galma nem alakítható ki más- 
ként, csak ha " nevesítjük " ezt 
az elvont, nemes érzést. Szeret- 
ni pedig csak azt lehet, amit is- 
mer az ember. Elmélyült, tevé- 
keny hazaszeretet pedig nem 
képzelhető el a szülőföld, a la- 
kóhely. ismerete nélkül. 

Hol kezdjük a megismerkedést? 
Véleményem szerint közvetlen 
környezetünkkel. Az elmúlt évek- 
ben igen sok ásatás folyt a falu- 
ban, annak határán. Legalább an- 
nak eredményeivel illene megis- 
merkedni. Tudjuk-e azt, hogy 
Madaras László és kollégái mi- 
lyen tudományos eredményeket 
értek el a Büdös-halom és a Ken- 
deres-halom környékén. 

Nem ártana azonban azokkal a 
tudományos eredményekkel is 
megismerkednünk, amelyet Tóth 
Albert kandidátus ért el az u.n. 
"kunhalmok" vizsgálata során. 
Közöttük 15 öcsödi halom tudo- 
mányos leírását is elvégezte. 

Ismerni kell azonban korláta- 
inkat is. A magyar középkor is- 
merete - főleg annak korai sza- 
kaszában - zömmel a tárgyak is- 
meretét jelenti, azokat beszélte- 
ti" a régész, a történész. Az írás- 
beliség fejlődésével azonban egy- 
re többet tudunk meg 

Öcsöd közigazgatási határán 
belül fekvő földek történetéről. 


Most amikor a község újratele- 
pítésének 285. évfordulóját ün- 
nepeljük - mert hiszen Rhédey 
Mihály 1714-ben népesítette be 
újra Öcsödöt - nem árt áttekin- 
teni az első írásos emléktől az 
1714-ig megtett utat. Ugyanis 
nem csak Öcsöd községnek, de 
az egész Alföld történetének a 
legismeretlenebb időszaka a kö- 
zépkor története. 1138-ban jele- 
nik meg írásban az első emlék, 
amikor a dömösi prépostság ado- 
mánylevelében 15 szolgáról és 
annak vezetőjéről - Scegun vár- 
nagyról - tesz említést az okle- 
vél. Tulajdonképpen ez az első - 
eddig ismert - írásban is megje- 
lent adat a falunk határáról. 
Blazovich László professzor ki- 
tűnő könyvéből tudjuk, hogy 

1266-ban és 1267-ben Csere- 
bökényt - Bökény név alatt emlí- 
tik, 1297-ben Fejéregyháza neve 
szerepel az oklevélben, 1328-ban 
szintén megemlítik. 1425-ben 
már Veresegyháza neve is feltű- 
nik, majd nyolc évre rá ismét 
Bábockát említik a fóliánsok. 
1453-ban és 1498-ban megint 
Veresegyháza került előtérbe, 

A 16. századról már Vass Előd, 
a tudós levéltáros kitűnő török 
korabeli tanulmányait kell emlí- 
teni, de erről majd később kívá- 
nok beszélni. 

Az 1560-as évekből már tud- 
juk, hogy a birtokösszeírások 
Cserebökény lakosságát 45 fő- 
ben, Veresegyházáét 18 főben, 
Bábockáét 14 főben, Fejéregy- 
házáét 8 főben, Öcsödét 11 fő- 
ben határozták meg. 

1575. április 7-én kelt Ungnád 
Kristóf levele, amelyben arra kért 
mindenkit, hogy egy Rhédey Pál 
nevű egri katonát, aki Öcsödön 
kívül Tatárszálláson is birtokkal 
rendelkezett, mindenki engedje 
békességgel tovább és segítse út- 
jában. 1579/80-ban Bábockán 


a 


] - ÖCSÖDI HÍREK A HÍREK 4 


Tolnai Gábor ünnepi beszéde 


már 19-en, Fejéregyházán 7-en, 
Öcsödön 24-en, Veresegyházán 
79-en éltek. 1596-ban pedig 
Öcsöd és Bábocka elpusztult. 

Időzzünk egy kicsit azonban a 
16. század közepénél. Az úgyne- 
vezett " dicalis összeírások ", 
amelyeket Vass Előd vizsgált, 
arról árulkodnak, hogy Öcsöd 
: az általános porták között íra- 
tott össze és a felséges királyé 
VONT 

1552-ben Öcsöd elnéptelene- 
dik. Oka: a törökök 1552. évi első 
tiszántúli hadjáratának pusztítá- 
sa volt. 

1555-ben Öcsöd pusztát már a 
Kunságnál tartják nyilván, de azt 
is megjegyzik, hogy lakatlan volt. 

1558-as összeírásnál a követ- 
kezőt jegyzik meg: " a kunok 
Kolbaz Székéhez tartozik, de 
Gyula vára birtokolja..." 

1560-ban öt portát írtak össze 
Öcsödön, de együtt szerepelt 
Mesterszállással és Homokszál- 
lással. 1561-ben már 15 portá- 
val szerepelt. 

Öcsöd népességének és gazdál- 
kodásának feltárását a gyulai vár- 
uradalom gazdasági elszámolá- 
sai könnyítik meg. Az 1555. és 
az 1556. években befizetett ren- 
des cenzus adó Öcsödről 3ít 75 
dénár volt. A második év ellen- 
őreinek számításaiból már 39 
olyan dénárt emlegetnek, ame- 
lyet Mágochy Gáspár gyulai főka- 
pitány szegénységükre való te- 
kintettel engedett el. A legelők 
taxájából 1556-ban és 1557-ben 
15 ft -ot fizettek be az Öcsödiek, 
ami a gyulai tisztek és katonák 
javadalmára került elszámolásra. 
A gyulai vár 1557. évi elszámo- 
lása külön megemlítette, hogy a 
legelők taxáját Mágochy főkapi- 
tány úr a tisztek és katonák jö- 
vedelméhez tette, tehát nem 
magának, hanem a tiszteknek és 
katonáknak számítják. 

Az öcsödiek 1557-ben még 3 


simándi (simándi köböl-—83 liter 
— 64 kg) köböl búzát, 31 simándi 
köböl árpát szolgáltattak be. 
1558-ban már Kecse Bernát 
öcsödi bíró a rétek taxájaként 
(precium pascuarum) 9ít 25 dé- 
nárt fizetett. Ugyanakkor 4 si- 
mándi köböl búzát, 26 simándi 
köböl árpát és másfél simándi 
köböl kölest szolgáltatott be. 

Két részletben, Szent Jakab (jú- 
lius 25.) és Szent Mihály (szep- 
tember 17.) napján befizetett 
hadiadóösszegek Öcsödön a kö- 
vetkezőképpen alakultak az 
1560. évben 5 ft 50 dénárt fizet- 
tek. Az összeírt adóösszegek sze- 
rint Öcsödön öt és fél porta adó- 
zott, de itt a portaszám kiszámí- 
tása az adóösszegből az egész 
porták megoszlásának kérdésétől 
függött. .(A Békés megyei falvak- 
ban a XVI. század közepén álta- 
lában egész telek csupán 
13,9599-os részarányban fordult 
elő, a jobbágyi telkek többsége, 
mintegy 30,0396-a és 49,9490-a 
nyolcadtelek volt. Ilyen módon 
a fenti 5 és fél porta megoszlá- 
sát sem tudjuk követni, hány 
egész, fél vagy nyolcad telekre 
oszlott fel?) 

Öcsöd elnéptelenedésének oka 
nyilvánvalóan a törökök 1552. évi 
első tiszántúli hadjáratának pusz- 
títása volt. Az ezután következő 
hódoltság eddig ismert és erre a 
vidékre vonatkozó török adó- 
összeírásai közül a legkorábbi 
keltezésű az aradi szandzsák 
1558. évi fejadó-összeírása, 
amelyben a békési nahije (járás) 
(Ez a Körös folyó vonalától dél- 
re egészen Kunszentmárton vo- 
naláig terjedt.), és itt szerepelt 
Öcsöd magyar falu tíz előfizető- 
vel (hane). A lakosság számát 
nem lehet megállapítani, mert 
egy török hane adóalap fogalmá- 
nak 6 magyar forint vagyonnal 
rendelkező családfő, vagyis pa- 
raszti háztartás számított. Így a 


fenti 10 összeírt családfő nagy- 
gazda kellett hogy legyen, és ház- 
tartásukban néhány vagyontalan 
zsellér család élhetett. 

A következő 1561.évi dicális 
összeírásban szereplő 15 adózó 
porta feljegyzése alapján bizo- 
nyosan feltételezhető, hogy 
1552 és 1556 között Öcsöd la- 
kói elfutottak, és 1556-tól 1561- 
ig fokozatosan települtek vissza. 
Öcsöd településrendjének erede- 
ti állapota a 15 portás nagyság 
lehetett és ezt a török 1552. évi 
hadjárata dúlta fel. 

A gabonatermelésre vonatkozó, 
említett 1557. évi 34. simándi 
köböl összes gabonabeszolgálta- 
tás alapján itt a beszolgáltatott 
terméstizedre gondoltunk. Ezen 
adatból kiindulva megközelítőleg 
kiszámíthatjuk az öcsödi szántó- 
terület nagyságát, összes termé- 
sének mennyiségét és külső te- 
rülétének kiterjedését is. A 
simándi köbölben számolva, 
csak búzát alapul véve Öcsödön 
a 34 köböl gabonatized tehát 
1557 körül 21 mázsa 76kg volt. 
Az ebből kiszámított 217 mázsa 
60kg gabona az összes gabona- 
termésnek felelt meg - természe- - 
tesen abban az esetben, ha felté- 
telezésünk megfelel a valóság- 
nak. A legelterjedtebb termelési 
módot alkalmazták, ez a kétvál- 
tós rendszer volt. Tehát a fenti 
gabona a szántót jelentette, amíg 
az öcsödi határ másik mezője 
(campus) ugarlegelő volt. 

Az öcsödi külsőséghez még ál- 
landó rétek (pascua) is tartoztak. 
A korabeli török adóztatási ada- 
tok szerint egy szekér szénát egy 
magyar holdról kaszálták le, am 
1560 körül 10 török akcsét, azaz 
20 magyar dénárt ért. Az 1557- 
58-as években az öcsödiek 158 
legelőtaxát fizettek ki, ami kama- 
rai forintot véve, ekkor legkeve- 
sebb 75 szekér szénát, illetve 75 
magyar holdat jelentett. Az 


Í  ÖCSÖDIHÍREK S ] IA F Y 
OCSODI HIREK 5 


Tolnai Gábor ünnepi beszéde. 


összes legelő kiterjedése hozzá- 
vetőlegesen 75-80 magyar hol- 
dat tett ki.(Max. 60kat. old.) 
1560-ban jelenik meg Öcsödről 
a gyulai urbáriumban, hogy "ku- 
nok módjára" egy összegben adó- 
zik. Ennek következtében az 
1561. évben már a lakosság tö- 
meges visszaköltözéséről szer- 
zünk tudomást, az 1561. évi 
dicális összeírásban a porták szá- 
ma az 1560. évihez képest há- 
romszorosára emelkedett, vagyis 
a visszaköltözés befejeződött, és 
az eredeti állapot állott helyre. 

1566 után, a gyulai vár elesté- 
vel az egész vidék török uralom 
alá került. A lakosság békés me- 
gye falvaiból elfutott, és midőn 
a török megkísérli nagy kérlelé- 
sek közepette visszacsalogatásu- 
kat - Hanzó Lajos állítása szerint 
- ekkor sem jöttek vissza. Hanzó 
Lajos véleményével szemben áll 
Öcsöd esete, ahol visszatértek a 
jobbágyok, mihelyt jobb adózta- 
tási körülmények közé jutottak. 

Elmondhatjuk, hogy az ebben 
az időben kialakult három adó- 
zási övezet közül Öcsöd a Deb- 
recen és tőle délre részben a 
nagykunsági helységek (ezeknek 
magyar része "kunság módjára" 
adózott), részben a nagyváradi 
főkapitányok által letelepített 
községek sorába tartozott. 

Az 1580. évi török adóössze- 
írás alapján már jelentős állatál- 
lománnyal is rendelkeztek. 

Az Öcsödi bírák és polgárok 
első ismert levelét Öcsöd földes- 
urának - kisrédei Rhédey István- 
nak, Szepes megye alispánjának 
Tátralomnicra címezték. Ezt a 
levelet 1590. július 15-én írták 
és ebből a levélből az öcsödiek 
ismertetett helyzetéből az egész 
Körös-vidék akkori állapotára 
következtethetünk. I 

A 15 éves vagy "hosszú török 
háború" hadműveletei erre a vi- 
dékre is nagy pusztulást hoztak. 


Öcsöd is körülbelül 25 évig 
(1595-1620?) üresen állt. A Kö- 
rös-vidék 1602-ben még úgy sze- 
repek mint puszta és kiégett te- 
rület, és a magyar források ezt az 
elnéptelenedést általában a török 
uralomra hárítják, pedig ez a je- 
lenség minden háború velejárója 
volt. Öcsöd esetében azt látjuk, 
hogy az öcsödiek és Békés és 
Mezőtúr mezővárosba, tehát eb- 
ben az időben a török helyőrség 
védelme alatt álló török nahije- 
székhely (járás) oltalma alá me- 
nekültek. Török területről török 
területre nem csupán a török ura- 
lom következtében menekültek 
el. Öcsöd újratelepüléséről Gál 
Lukács öcsödi bíró 1634. márci- 
us 9-én írt leveléből értesülünk. 
Eszerint a megszállás után 10 
évig bírták az Öcsödhöz tartozó 
Tatárszállást, de ekkor a tisza- 
földváriak török földesura, a szol- 
noki alajbég elvette tőlük. Ezek 
szerint az újratelepülés 1623/24 
körül történhetett meg. 

Az első beköltözők, települők 
közül hat családfő megnevezését 
ismerjük, de legalább 12 család 
élt a községben. Az öcsödiek adó- 
ikat hol Kolozsvárra, hol Tátra- 
lomnicra, hol Husztra küldték, de 
rendszerint a Rhédeyek legköze- 
lebbi tiszttartójának adták át úgy, 
mint arról Varga Péter szent- 
péterszegi bíró 1651-ben egyik 
levelében számol be:"...az öcsö- 
diek summájukat felhozták..." 

A község lakossága 1630-as 
évektől állandó zaklatásban élt, 
mert a munkaerőhiányban szen- 
vedő földesurak Magyarországról 
is és Erdélyből is a török terüle- 
tekről akartak, ha kellett erőszak- 
kal is, maguknak jobbágyot tele- 
píteni. Az ebből az időből fenn- 
maradó öcsödi jobbágylevelek és 
tanúvallatási jegyzőkönyvek tör- 
ténelmi jelentősége éppen abban 
rejlik, hogy a tiszántúli hódolt- 
sági területen élő jobbágylakos- 


ság életviszonyait szinte apró 
részletességgel megőrizték. 

A biztonságosabb életviszonyo- 
kat kínáló Debrecen, Békés, Me- 
zőtúr vagy más helységekbe való 
átköltözés, ha kellett, akkor szö- 
késsel is, de állandóan folyt. 

1683-ban Rhédey Ferenc 
Thököly Imre fejedelem tobor- 
zótisztjeként járhatott Öcsödön, 
- tehát ekkor még lakott telepü- 
lés volt -, de utána 12 évre rá, 
1695-ben a gyulai vár visszaví- 
vása körüli ostrom idején, majd 
az 1704. évi szerb támadáskor 
Öcsöd lakossága ismét elszéledt. 
Öcsödöt harmadszorra - és ezi- 
deig utóljára - 1714-ben, Rhédey 
Mihály a Balmazujvárosba mene- 
külőkből telepítette újra. 

Ennek a 285. évfordulóját ün- 
nepeljük most. T 

És itt egy pillanatra álljunk 
meg ! 

Gondoljunk tisztelettel az im- 
máron harmadszorra is telepü- 
lést alapítók szívós, kitartó ere- 
jére, hiszen ezt a szívós, kitartó 
akaratot, alkotóképességet a ma 
élő utódokban is felfedezhetjük. 

Tisztelgünk azok emléke előtt, 
akikben megvolt a közösséget 
összetartó erő, akik képesek vol- 
tak nemcsak megtartani, de fej- 
leszteni is a falut, amely törté- 
netének csúcspontján elérte lét- 
számban a 10 ezer főnyi lakos- 
ságszámot, területileg pedig 
megközelítette a 30 ezer kat. 
holdat. 

És végül mi, Öcsödről eltávo- 
zottak, szívünk minden melegsé- 
gével öleljük át azokat, akik itt- 
hon élnek és visszavárnak ben- 
nünket ( ha csak egy látogatásra 
is), de fenntartják számunkra a 
szülőföldet, annak minden em- 
lékét - köztünk szeretteink sírját 
is. És köszönjük nekik, hogy is- 
mét fogadtak bennünket. 

Köszönöm a figyelmüket. 

Dr. Tolnay Gábor 


